Virpi Hukka

Virpi Hukka (s. 11. toukokuuta 1991) on suomalainen pesäpalloilija, joka pelaa myös ringetteä. Pesäpallossa hän edustaa Manse PP-seuraa. Hänen kasvattajaseuransa on Keravan Pesis. Hän on vuoden pesäpalloilija vuonna 2019. Hukka on kuusinkertainen Superpesiksen etenijäkuningatar (vuosina 2014, 2015, 2016, 2018, 2019, 2020), Superpesiksen kärkilyöjäkuningatar (2012 ja 2020) ja pudotuspelien arvokkain pelaaja (2016).

Superpesiksen runkosarjassa Hukka on pelannut Jyväskylän Kirittärissä kausina 2011–2018 kaikkiaan 166 ottelua, joissa hän on lyönyt 77 ja tuonut 340 juoksua. Kärkilyöntipisteitä hän on kerännyt pelaamissaan runkosarjan otteluissa 933. Superpesiksen loppusarja- ja pudotuspeleissä Hukka on pelannut 53 ottelua, joissa hän on lyönyt 16 ja tuonut 95 juoksua. Tämän lisäksi hän on pelaamissaan loppusarja- ja pudotuspeliotteluissa kerännyt tililleen 275 kärkilyöntipistettä.

Vasemmalta lyövä Virpi Hukka on erityisesti sisäpelissä ollut sekä etenijä- että kärkilyöntitilastoissa kärjessä. Hän on pelannut sekä Itä–Länsi- että Liitto–Lehdistö-otteluissa ja ollut viime vuosina 2015–2016 vahva myös ulkopelissä takakentällä heittotaitonsa ansiosta.

Ringetessä Hukka edustaa pääsarjajoukkue NoU Ringetteä. Hän palasi lajin pariin kuuden vuoden tauon jälkeen syksyllä 2021. Hän edusti aiemmin tuusulalaista Blue Ringsiä.

 Saavutukset 
 5 Suomen mestaruutta: 2016, 2018, 2019, 2024, 2025
 9 Itä–Länsi-ottelua: 2014–2019, 2021, 2023, 2025   https://www.superpesis.fi/ajankohtaista/kaikkien-aikojen-pelaajia-ja-runsaasti-kokemusta-naisten-ita-lansi-otteluun
 Superpesiksen etenijäkuningatar (6): 2014, 2015, 2016, 2018, 2019, 2020
 Superpesiksen kärkilyöntikuningatar (2): 2012, 2020, 2025 http://www.pesis.fi/pesapalloliitto/historia/pelaajatilastot/parhaat-karkilyojat-kausittain/   https://www.superpesis.fi/ajankohtaista/aino-kaisa-mantere-lyoja-ja-tehotilastojen-valtiaaksi
 Superpesiksen pudotuspelien arvokkain pelaaja (3): 2016, 2025  https://www.superpesis.fi/ajankohtaista/virpi-hukka-on-toista-kertaa-urallaan-pudotuspelien-arvokkain-pelaaja
 Superpesiksen kuukauden pelaaja (5): heinäkuu 2015, kesäkuu 2017, heinäkuu 2020, heinäkuu 2025, elokuu 2025http://www.pesis.fi/pesapalloliitto/historia/pelaajatilastot/kuukauden_pelaajat/   https://www.superpesis.fi/ajankohtaista/patrik-wahlsten-ja-virpi-hukka-viiden-vuoden-tauon-jalkeen-kuukauden-pelaajiksi  https://www.superpesis.fi/ajankohtaista/virpi-hukka-jalleen-kuukauden-pelaaja-mikko-kanalalle-ensimmainen-valinta-10-vuot
 Vuoden pesäpalloilija: 2018, 2023, 2025   https://www.superpesis.fi/ajankohtaista/virpi-hukka-huipensi-unelmakautensa-vuoden-pesapalloilijana-miesten-titteli-hanne
 Kultainen maila (2): 2018, 2020

 Lähteet 

Luokka:Suomalaiset pesäpalloilijat
Luokka:Suomalaiset ringettepelaajat
Luokka:Vuonna 1991 syntyneet
Luokka:Elävät henkilöt